laion/Wikipedia-Exotic huggingface dataset:
উত্তর কোরিয়া জাতীয় ফুটবল দল

উত্তর কোরিয়া জাতীয় ফুটবল দল (কোরীয়: 조선민주주의인민공화국 축구 국가대표팀; এছাড়াও গণতান্ত্রিক গণপ্রজাতন্ত্রী কোরিয়া জাতীয় ফুটবল দল এবং কোরিয়া ডিপিআর নামে পরিচিত) হচ্ছে আন্তর্জাতিক ফুটবলে উত্তর কোরিয়ার প্রতিনিধিত্বকারী পুরুষদের জাতীয় দল, যার সকল কার্যক্রম উত্তর কোরিয়ার ফুটবলের সর্বোচ্চ নিয়ন্ত্রক সংস্থা উত্তর কোরিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫৮ সাল হতে ফুটবলের সর্বোচ্চ সংস্থা ফিফার এবং ১৯৭৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫৬ সালের ৭ই অক্টোবর তারিখে, উত্তর কোরিয়া প্রথমবারের মতো আন্তর্জাতিক খেলায় অংশগ্রহণ করেছে; চীনের বেইজিংয়ে অনুষ্ঠিত উক্ত ম্যাচে উত্তর কোরিয়া চীনকে ১–০ গোলের ব্যবধানে পরাজিত করেছে। ৫০,০০০ ধারণক্ষমতাবিশিষ্ট কিম ইল-সুং স্টেডিয়ামে চল্লিমা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় উত্তর কোরিয়ার রাজধানী পিয়ং ইয়াংয়ে অবস্থিত। বর্তমানে এই দলের ম্যানেজারের দায়িত্ব পালন করছেন ইয়ুন জং-সু এবং অধিনায়কের দায়িত্ব পালন করছেন রিমিয়ংসুর আক্রমণভাগের খেলোয়াড় জং ইল-গোয়ান। উত্তর কোরিয়া এপর্যন্ত ২ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৬৬ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা পর্তুগালের কাছে ৫–৩ গোলের ব্যবধানে পরাজিত হয়েছে। অন্যদিকে, এএফসি এশিয়ান কাপে উত্তর কোরিয়া এপর্যন্ত ৫ বার অংশগ্রহণ করেছে, যার মধ্যে সেরা সাফল্য হচ্ছে ১৯৮০ এএফসি এশিয়ান কাপে চতুর্থ স্থান অর্জন করা, যেখানে তারা ইরানের কাছে ৩–০ গোলের ব্যবধানে পরাজিত হয়েছে। এছাড়াও এএফসি চ্যালেঞ্জ কাপে উত্তর কোরিয়া অন্যতম সফল দল, যেখানে তারা ২টি (২০১০ এবং ২০১২) শিরোপা জয়লাভ করেছে। রি মিয়ং-গুক, পাক ডু-ইক, জং ইল-গোয়ান, পাক সং-চল এবং পাক কোয়াং-রিয়ংয়ের মতো খেলোয়াড়গণ উত্তর কোরিয়ার জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ১৯৯৩ সালের নভেম্বর মাসে প্রকাশিত র‌্যাঙ্কিংয়ে উত্তর কোরিয়া তাদের ইতিহাসে সর্বোচ্চ অবস্থান (৫৭তম) অর্জন করে এবং ১৯৯৮ সালের অক্টোবর মাসে প্রকাশিত র‌্যাঙ্কিংয়ে তারা ১৮১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে উত্তর কোরিয়ার সর্বোচ্চ অবস্থান হচ্ছে ১০ম (যা তারা ১৯৭০ সালে অর্জন করেছিল) এবং সর্বনিম্ন অবস্থান হচ্ছে ১৩১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং Montague, James (১২ ডিসেম্বর ২০১৭)। "Inside the Secret World of Football in North Korea"। Bleacher Report। সংগ্রহের তারিখ ৩ জানুয়ারি ২০১৮।  "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) North Korea at World Football Elo Ratings North Korea matches, ratings and points exchanged "World Cup 2010 team guide: North Korea"। BBC News। ১৫ জুন ২০১০। সংগ্রহের তারিখ ১৫ জুন ২০১০।  Birch, Paul (৩১ মে ২০১০)। "World Cup 2010 team guide: North Korea"। BBC। সংগ্রহের তারিখ ১৫ জুন ২০১০।  ফিফা-এ উত্তর কোরিয়া জাতীয় ফুটবল দল ওয়েব্যাক মেশিনে আর্কাইভকৃত ১৮ জুন ২০১৮ তারিখে (ইংরেজি) এএফসি-এ উত্তর কোরিয়া জাতীয় ফুটবল দল (ইংরেজি)
তাক্রিদি

তাক্রিদি (অনু. ভয় করো না) ককবরক ভাষায় নির্মিত বাংলাদেশী নাট্য চলচ্চিত্র। সজীব ত্রিপুরা নির্মিত কাহিনিচিত্রটি ককবরক বা ত্রিপুরা ভাষায় নির্মিত প্রথম পূর্ণদৈর্ঘ্য চলচ্চিত্র। ত্রিপুরা ফিল্মস প্রোডাকশনের ব্যানারে খাগড়াছড়ির সিন্দুকছড়িতে চলচ্চিত্রায়িত, ছবিটি দুই যুবক যুবতীর প্রেম, স্থানীয় বৈরিতার পাশাপাশি ত্রিপুরা জনগোষ্ঠীর জীবনাচার ও সাংস্কৃতিক ঐতিহ্যে দেখানো হয়েছে। ছবিটি ২০২১ সালের ২৬ ফেব্রুয়ারি বাংলাদেশের খাগড়াছড়িতে মুক্তি দেয়া হয়। আনুষ্ঠানিক মুক্তির পর চলচ্চিত্রটি স্থানীয় চলচ্চিত্র উৎসবে প্রদর্শিত হয়। খাগড়াছড়ির ত্রিপুরা জনগোষ্ঠী মাঝে 'সুকৈ' নামে একটি বিশেষ খেলার প্রচলন আছে। এই খেলা নিয়ে হাতং এবং হাপৈং নামের দুটি পাহাড়ি গ্রামের মধ্যে উদ্দীপনা ও প্রতিদ্বন্দ্বিতা আছে। খেলায় হারজিত নিয়ে দুইপাড়ায় মধ্যে বিবাদ শুরু হয়। এই বিবাদের মাঝে হাতং গ্রামের যুবক বখ্রৈয়ের সাথে হাপৈং গ্রামের যুবতি বেত্রাং-এর প্রেম হয়। দুই পাড়ার ঝগড়ার কারণে তাদের প্রেম নিয়ে তারা শঙ্কিত। একটা সময় পর তাদের প্রেমের পরিণতিকে স্থায়ীবন্ধন হিসেবে স্বীকৃতি দিতে দুইপাড়ার মানুষকে বিবাদ ভুলে একত্রিত হয়। তাদের প্রেম দুই গ্রামের মধ্যে আবারো শান্তি ফিরিয়ে আনে। চলচ্চিত্রের সকল অভিনয়শিল্পী ত্রিপুরা নৃ গোষ্টির সদস্য। মুখ্য চরিত্রের শিল্পীরা হলেন- বখ্রৈয়ের চরিত্রে অর্ণব ত্রিপুরা বেক্রাং-এর চরিত্রে চেলসি ত্রিপুরা তাক্রিদি ত্রিপুরা নৃ গোষ্ঠীর মাতৃভাষা ককবরকে বানানো প্রথম পূর্ণদৈর্ঘ্য চলচ্চিত্র। ছায়াছবির কাহিনি বর্ণনায় ত্রিপুরাদের বিভিন্ন উৎসব, সংস্কৃতি, ব্যবহৃত যন্ত্রপাতি, নিজস্ব প্রকৃতি পূজা, অর্চনা, জুম চাষ, বিয়ে প্রথা, গ্রামীণ রাজনীতি ও রীতি, সমাজ ব্যবস্থা, প্রাত্যহিক কাজ এবং জীবনাচার এসেছে। বিশেষ করে তাদের ঐতিহ্যগত 'সুকৈ' খেলা, গরয়া নৃত্য ও কাথারক নৃত্য'র মত ক্রীড়া ও বিনোদনের বিষয়গুলি প্রাধান্য পেয়েছে। চলচ্চিত্রটি ত্রিপুরা সংস্কৃতি ও জীবন-যাপনের প্রামাণ্য উদাহরণ হিসেবে গ্রহণযোগ্য। তাক্রিদি ২০২১ সালের ২৬ ফেব্রুয়ারি খাগড়াছড়ির ক্ষুদ্র নৃ-গোষ্ঠীর সাংস্কৃতিক ইনস্টিটিউটে আনুষ্ঠানিক মুক্তি দেয়া হয়। এছাড়াও চলচ্চিত্রটি একইবছর ৪ নভেম্বর রাঙ্গামাটিতে অনুষ্ঠিত পঞ্চম পাহাড় চলচ্চিত্র উৎসবে 'ফিচার ফিকশন' বিভাগে প্রদর্শিত হয়। "5th Hill Film Festival - Film Screening Schedule"। Hill Film Festival (ইংরেজি ভাষায়)। ২০২২-০১-২১ তারিখে মূল থেকে আর্কাইভ করা। সংগ্রহের তারিখ ২০২২-০১-২১।  "ত্রিপুরা ভাষার প্রথম পূর্ণদৈর্ঘ্য চলচ্চিত্র 'তাক্রিদি'"। বাংলানিউজটোয়েন্টিফোর.কম। ২০২১-০২-২৭। ২০২১-০২-২৭ তারিখে মূল থেকে আর্কাইভ করা। সংগ্রহের তারিখ ২০২২-০১-২১।  "মুক্তি পেল ত্রিপুরা ভাষার প্রথম চলচ্চিত্র 'তাক্রিদি'"। ভয়েস টেলিভিশন। ২০২১-০২-২৭। ২০২২-০১-২১ তারিখে মূল থেকে আর্কাইভ করা। সংগ্রহের তারিখ ২০২২-০১-২১।  "ত্রিপুরা ভাষার প্রথম পূর্ণদৈর্ঘ্য চলচ্চিত্র 'তাক্রিদি'"। দৈনিক সংবাদ। ২০২১-০২-২৮। ২০২২-০১-২১ তারিখে মূল থেকে আর্কাইভ করা। সংগ্রহের তারিখ ২০২২-০১-২১।  "5th Hill Film Fest begins in Rangamati"। businesspostbd.com (ইংরেজি ভাষায়)। ২০২১-১১-০৫। ২০২২-০১-২১ তারিখে মূল থেকে আর্কাইভ করা। সংগ্রহের তারিখ ২০২২-০১-২১।  ইউটিউবে 'তাক্রিদি' নিয়ে নিউজ২৪-এর প্রতিবেদন প্রবেশদ্বার:  বাংলাদেশ চলচ্চিত্র
আমাতেরাসু প্যাটারা

আমাতেরাসু প্যাটারা (ইংরেজি: Amaterasu Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটি আইয়োর অন্ধকারতম বৈশিষ্ট্যগুলির অন্যতম। এটির তাপীয় বর্ণালির পরিমাপ (১৯৭৯ সালে এর তাপমাত্রা ছিল আনুমানিক ২৮১ কে) আইয়োনীয় হটস্পটগুলির অ্যালবেডো ও তাপমাত্রার মধ্যে একটি বিপরীত পারস্পরিক সম্পর্কে স্থাপনে সাহায্য করেছে। বৃহস্পতির চারিধারে গ্যালিলিও মহাকাশযানের প্রথম পরিক্রমণের পর থেকে এই প্যাটারাটি আরও অন্ধকারাচ্ছন্ন হয়ে পড়েছে। ১০০ কিলোমিটার ব্যাস-বিশিষ্ট এই প্যাটারাটির স্থানাংক ৩৮°০৬′ উত্তর ৩০৬°৩০′ পশ্চিম﻿ / ﻿৩৮.১° উত্তর ৩০৬.৫° পশ্চিম﻿ / 38.1; -306.5। এটির নামকরণ করা হয়েছে জাপানি সূর্যদেবী আমাতেরাসুর নামানুসারে। আমাতেরাসু প্যাটারার উত্তরে কিনিচ আহাউ প্যাটারা ও ড্যাজবোগ প্যাটারা এবং পশ্চিমে মানুয়া প্যাটারা ও ফুচি প্যাটারা অবস্থিত। J. C. Pearl (১৯৮৫)। "Io: Amaterasu Patera is Hot"। Bulletin of the American Astronomical Society। 17: 691। বিবকোড:1985BAAS...17..691P।  "Galileo"। xtec.es। ডিসেম্বর ১৯, ২০০৫ তারিখে মূল থেকে আর্কাইভ করা। সংগ্রহের তারিখ অক্টোবর ১৯, ২০০৭।  টেমপ্লেট:GPN NASA World Wind 1.4. NASA Ames Research Center, 2007.
সৌদি আরবে শিক্ষা ব্যবস্থা

প্রথমিক শিক্ষা থেকে কলেজ পর্যন্ত সকল সরকারি শিক্ষা প্রতিটি সৌদি নাগরিকের জন্য উন্মুক্ত। সৌদি আরব এর মোট দেশজ আয়ের ৮.৮% শিক্ষাখাতে খরচ করে, শিক্ষাখাতে বৈশ্বিক গড় ৪.৬% এর তুলনায় এটি প্রায় দ্বিগুণ। ইসলাম শিক্ষা হল এই শিক্ষাব্যবস্থায় বৈজ্ঞানিক শিক্ষা ও সমাজবিজ্ঞানের পাশাপাশি একটি অংশ যা অন্যান্য শিক্ষা প্রতিষ্ঠানগুলো থেকে আলাদা। ১৯৫৭ সালে যখন বাদশাহ সৌদ বিশ্ববিদ্যালয় প্রতিষ্ঠিত হয়, তার আগপর্যন্ত বহু সৌদি আরবীয় শিক্ষার্থী বিশ্ববিদ্যালয়ে ভর্তি হতে অন্য দেশগুলোতে পাড়ি জমাতো। সৌদি আরব প্রবেশদ্বার সৌদি আরবের বিশ্ববিদ্যালয় ও কলেজসমূহের তালিকা সৌদি আরবে শিক্ষাগত প্রযুক্তি নজদ জাতীয় বিদ্যালয়সমূহ তাকাফুল দাতব্য ফাউন্ডেশন সৌদি আরবের তরুণ জনগোষ্ঠী Mackey, Sandra. The Saudis: Inside the Desert Kingdom. Updated Edition. Norton Paperback. W.W. Norton and Company, New York. 2002 (first edition: 1987). আইএসবিএন ০-৩৯৩-৩২৪১৭-৬. "Ministry's of Finance statement about the national budget for 2017" (পিডিএফ)। Ministry Of Finance – Saudi Arabia। মে ১০, ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ মে ২৫, ২০১৭।  "Total Students by Sex and Level of Education 2014-2015-2016"। General Authority for statistics। ২০১৬। সংগ্রহের তারিখ ২৫ মে ২০১৭। [স্থায়ীভাবে অকার্যকর সংযোগ] "Saudi Universities Admit 71% of Secondary school graduates applicants this year"। Riyadh Newspaper। ২০১৭-০৫-২৯ তারিখে মূল থেকে আর্কাইভ করা।  "Why Saudi Arabia"। Invest Saudi (ইংরেজি ভাষায়)। ২০২০-০২-১৩ তারিখে মূল থেকে আর্কাইভ করা। সংগ্রহের তারিখ ২০১৯-০৪-০৯।  "Saudi Arabia most improved economy for business"। Arab News (ইংরেজি ভাষায়)। ২০১৯-০৫-২৮। সংগ্রহের তারিখ ২০১৯-০৫-২৮।  "Education | The Embassy of The Kingdom of Saudi Arabia"। www.saudiembassy.net। সংগ্রহের তারিখ ২০২০-০৮-২৮।  Yackley-Franken, Nicki (২০০৭)। Teens in Saudi Arabia। Minneapolis, Minnesota: Compass Point Books। পৃষ্ঠা 59।   এই নিবন্ধটিতে Library of Congress Country Studies থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে । [১] "Courses"। Saudi Arabia: Laimoon।  Cameron, Bobby Thomas (২১ জুলাই ২০১১)। "Critical thoughts on critical thinking in Saudi Arabia"। Open Democracy। ২৪ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০২২।
ড্যাজবোগ প্যাটারা

ড্যাজবোগ প্যাটারা (ইংরেজি: Dazhbog Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (আগ্নেয় ক্যালডেরা)। ১৯৭৯ সালে ড্যাজবোগের নামাঙ্কিত এই প্যাটারাটির বৃহত্তম আকার প্রায় ১২০ কিলোমিটার এবং এটির স্থানাংক ৫৫°০৮′ উত্তর ৩০১°৩১′ পশ্চিম﻿ / ﻿৫৫.১৩° উত্তর ৩০১.৫২° পশ্চিম﻿ / 55.13; -301.52﻿ (Dazhbog Patera)। আইয়োর কোনও কোনও চিত্রে অন্যান্য আগ্নেয়গিরি ও ভূতাত্ত্বিক বৈশিষ্ট্যগুলির থেকে এই আগ্নেয়গিরিটিকে পৃথক করা কঠিন হয়ে পড়ে। ভয়েজার মহাকাশযান থেকে গৃহীত চিত্রগুলিতে এই ক্যালডেরাটিকে ঘিরে থাকা একটি কালচে বর্ণবলয় এবং এটির অন্ধকার লালচে পৃষ্ঠতলের কারণে এই ক্যালডেরাটি বেশ স্পষ্ট। যদিও গ্যালিলিও মহাকাশযান থেকে গৃহীত চিত্রগুলিকে এই আগ্নেয়গিরিটি ঠিক কোথায় তা বলে মুশকিল হয়ে পড়ে। এই কারণেই আগ্নেয়গিরিটিকে নিষ্ক্রিয় বলেও সন্দেহ করা হত। কিন্তু ১৯৯৮ সালের জুলাই মাসে হাবল স্পেস টেলিস্কোপ নিকমোস যন্ত্র ব্যবহার করে ড্যাজবোগে একটি হটস্পট চিহ্নিত করেছে। টেমপ্লেট:GPN
২০২২ স্পেনীয় সুপার কাপ ফাইনাল

২০২২ স্পেনীয় সুপার কাপ ফাইনাল রয়্যাল স্প্যানিশ ফুটবল ফেডারেশন (আরএফইএফ) কর্তৃক আয়োজিত স্পেনীয় সুপার কাপের ৩৮তম আসর স্পেনীয় সুপার কাপের ফাইনাল ম্যাচ ছিল। এই ম্যাচটি ২০২২ সালের ১৬ই জানুয়ারি তারিখে সৌদি আরবের রিয়াদের বাদশাহ ফাহাদ আন্তর্জাতিক স্টেডিয়ামে অনুষ্ঠিত হয়েছিল, যেখানে সেমি-ফাইনালের দুই বিজয়ী দল অ্যাথলেটিক বিলবাও এবং রিয়াল মাদ্রিদ প্রতিদ্বন্দ্বিতা করেছিল, এই ক্লাবদ্বয় ১৯৫৮ কোপা দেল জেনেরালিসিমো ফাইনালের পর প্রথমবারের মতো ফাইনালে প্রতিদ্বন্দ্বিতা করেছিল। এই ম্যাচে রিয়াল মাদ্রিদ অ্যাথলেটিক বিলবাওকে ২–০ গোলের ব্যবধানে পরাজিত করে স্পেনীয় সুপার কাপের ইতিহাসে দ্বাদশবারের মতো শিরোপা জয়লাভ করেছে। গাঢ় দ্বারা উক্ত আসরের চ্যাম্পিয়ন নির্দেশিত। ১৯৮৩–৮৪ মৌসুমে অ্যাথলেটিক বিলবাও ডাবল জয়লাভ করেছিল, যার ফলে তারা স্বয়ংক্রিয়ভাবে ১৯৮৪ সালে স্পেনীয় সুপার কাপের শিরোপা লাভ করেছিল। ১৯৮৮–৮৯ মৌসুমে রিয়াল মাদ্রিদ ডাবল জয়লাভ করেছিল, যার ফলে তারা স্বয়ংক্রিয়ভাবে ১৯৮৯ সালে স্পেনীয় সুপার কাপের শিরোপা লাভ করেছিল। ১৬ জানুয়ারি ২০২২ (2022-01-16) ২১:৩০ বাদশাহ ফাহাদ আন্তর্জাতিক স্টেডিয়াম, রিয়াদ দর্শক সংখ্যা: ৩০,০০০ রেফারি: সেসার সোতো গ্রাদো (লা রিওহা) প্রতিটি দলকে বদল করার জন্য মাত্র তিনটি সুযোগ (অতিরিক্ত সময়ে চতুর্থ সুযোগ ব্যতীত) দেওয়া হয়েছিল, প্রথমার্ধ শেষে অতিরিক্ত সময়ের পূর্বে এবং অতিরিক্ত সময়ের প্রথমার্ধ শেষে বদল করা খেলোয়াড়গণ এই গণনায় থাকবে না। "Supercopa | Luka Modrić vuelve a brillar: ¡'Man of the Match' de la gran final!" [Super Cup | Luka Modrić Shines Again: Grand Final 'Man of the Match'!]। Royal Spanish Football Federation (স্পেনীয় ভাষায়)। ১৬ জানুয়ারি ২০২২। ১৬ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২২।  "Relación de colegiados designados: Supercopa España, Final" [List of designated officials: Supercopa España, Final] (PDF)। Royal Spanish Football Federation (স্পেনীয় ভাষায়)। ১৪ জানুয়ারি ২০২২। সংগ্রহের তারিখ ১৪ জানুয়ারি ২০২২।  "Athletic Bilbao vs. Real Madrid"। www.espn.com। ১৬ জানুয়ারি ২০২২। সংগ্রহের তারিখ ১৬ জানুয়ারি ২০২২।  "Riyadh, Riyadh, Saudi Arabia Weather History"। Weather Underground। The Weather Company। ১৬ জানুয়ারি ২০২২। সংগ্রহের তারিখ ১৬ জানুয়ারি ২০২২।  José Félix Díaz; Connor Clancy (১৬ জানুয়ারি ২০২২)। "A classic final between Real Madrid and Athletic Club... 64 years later"। Marca। সংগ্রহের তারিখ ১৭ জানুয়ারি ২০২২।  "Athletic Bilbao 0-2 Real Madrid: Luka Modric scores in Super Cup final win"। BBC Sport। ১৬ জানুয়ারি ২০২২। সংগ্রহের তারিখ ১৬ জানুয়ারি ২০২২।  Mctear, Euan (১৬ জানুয়ারি ২০২২)। "Modric and Benzema fire Real Madrid to the Supercopa title"। Marca। সংগ্রহের তারিখ ১৬ জানুয়ারি ২০২২।
রাজবংশ (চলচ্চিত্র)

রাজবংশ হল একটি জনপ্রিয় বাংলা চলচ্চিত্র যা পরিচালনা করেন পীযুষ বোস। এই চলচ্চিত্রটি ১৯৭৭ সালে ঊষা ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন শ্যামল মিত্র। এই চলচ্চিত্রটির মুখ্য চরিত্রে অভিনয় করেন উত্তম কুমার, আরতি ভট্টাচার্য্য, স্বপন কুমার, প্রেমা নারায়ণ। উত্তম কুমার আরতি ভট্টাচার্য্য স্বপন কুমার প্রেমা নারায়ণ বিকাশ রায় ছায়া দেবী তরুণ কুমার সত্য বন্দ্যোপাধ্যায় দিলীপ রায় "Prime Video: Rajbansha"। www.primevideo.com (ইংরেজি ভাষায়)। সংগ্রহের তারিখ ২০২২-০১-২১।  "Rajbansha" (ইংরেজি ভাষায়)।  "Rajbansha (1976) - Review, Star Cast, News, Photos"। Cinestaan। ২০২০-১২-০২ তারিখে মূল থেকে আর্কাইভ করা। সংগ্রহের তারিখ ২০২২-০১-২১।  FilmiClub। "Rajbangsha (1977)"। FilmiClub (ইংরেজি ভাষায়)। সংগ্রহের তারিখ ২০২২-০১-২১।  ইন্টারনেট মুভি ডেটাবেজে রাজবংশ (ইংরেজি)
কিনিচ আহাউ প্যাটারা

কিনিচ আহাউ প্যাটারা (ইংরেজি: Kinich Ahau Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৪৫ কিলোমিটার এবং স্থানাংক ৪৯°২১′ উত্তর ৩১০°১৫′ পশ্চিম﻿ / ﻿৪৯.৩৫° উত্তর ৩১০.২৫° পশ্চিম﻿ / 49.35; -310.25﻿ (Kinich Ahau Patera)। এটির নামকরণ করা হয়েছে মায়ান সূর্যদেবতা কিনিচ আহাউর নামানুসারে। কিনিচ আহাউ প্যাটারের উত্তরপূর্বে ড্যাজবোগ প্যাটারা, দক্ষিণ-দক্ষিণপূর্বে আমাতেরাসু প্যাটারা এবং দক্ষিণপশ্চিমে মানুয়া প্যাটারা অবস্থিত। "USGS Astro: Planetary Nomenclature: Kinich Ahau Patera"। USGS Gazetteer of Planetary Nomenclature Feature Information। সংগ্রহের তারিখ আগস্ট ২০, ২০১৯।  NASA World Wind 1.4. NASA Ames Research Center, 2007.
চট্টগ্রাম সিটি কর্পোরেশন নির্বাচন, ২০১০

২০১০ সালের ১০ জুলাই চট্টগ্রাম সিটি কর্পোরেশনের মেয়র পদে নির্বাচন অনুষ্ঠিত হয়। এর ফলে বাংলাদেশ জাতীয়তাবাদী দলের প্রার্থী মোহাম্মদ মনজুর আলম নির্বাচনে জয়লাভ করেন। তিনি বাংলাদেশ আওয়ামী লীগের প্রার্থী তিন বারের বিজয়ী মেয়র ও পূর্ববর্তী মেয়র এবিএম মহিউদ্দিন চৌধুরীকে প্রায় ৯০ হাজার ভোটের ব্যবধানে পরাজিত করেন। "Former BNP-backed Chittagong mayor Manjur seeks AL vote"। Dhaka Tribune। ডিসেম্বর ১৪, ২০১৮।  "মনজুর আলম বেসরকারিভাবে চট্টগ্রামের মেয়র নির্বাচিত"। www.prothom-alo.com। ২০১৩-০১-০১ তারিখে মূল থেকে আর্কাইভ করা। সংগ্রহের তারিখ ২০২২-০১-২১।
ডিমন্তি কলোনি

ডিমন্তি কলোনি হল ২০১৫ সালে মুক্তিপ্রাপ্ত একটি ভারতীয় তামিল ভাষার রোমাঞ্চকর ভূতুড়ে চলচ্চিত্র। চলচ্চিত্রটি রচনা ও প্রযোজনা করেন অজয় জ্ঞানামুথু। চলচ্চিত্রেটিতে মুখ্য ভূমিকায় অভিনয় করেনছেন অরুলনীতি, এছাড়াও সাথে অভিনয় করেছেন রমেশ তিলক, সানান্থ এবং অভিষেক জোসেফ জর্জ। চলচ্চিত্রটির সেট এবং শুটিং চেন্নাইয়ের আলওয়ারপেটে করা হয়েছিল। মুক্তির পর, চলচ্চিত্রটি খুব ভালো সাড়া পায়। রাঘবন, সজিৎ, বিমল এবং শ্রীনিবাসন "শ্রীনি" চার বন্ধু। মিথ্যা সাহসিকতার কারণে, তারা ডি মন্টে কলোনির একটি জরাজীর্ণ প্রাসাদ দেখার সিদ্ধান্ত নেয়, যেটি ভুতুড়ে বলে গুজব রয়েছে। তারা লুকিয়ে সেই প্রাদাসে ঢুকে এবং অন্ধকারে আলাদা হয়ে যায় এবং তাদের ভয়ংকর অভিজ্ঞতা হয়। তবে তারা সকলেই প্রাসাদটি আপাতদৃষ্টিতে অক্ষত অবস্থায় বেরিয়ে আসতে সক্ষম হয়। শ্রীনিবাসনের ভূমিকায় অরুলনিথি বিমলর ভূমিকায় রমেশ থিলক রাঘবনের ভূমিকায় সনন্ত সজিৎ এর ভূমিকায় অভিষেক জোসেফ জর্জ জন ডেমন্টির ভূমিকায় অ্যান্টিল জাসকালিনেন ডেমন্টির স্ত্রীরির ভূমিকায় হেলেন টেলর জ্যোতিষীর ভূমিকায় এম.এস. ভাস্কর চলচ্চিত্র প্রযোজকের ভূমিকায় সিংগাপুলি জিল্লুর ভূমিকায় জাঙ্গিরি মধুমিতা ব্রাউজিং সেন্টারের লোকের ভূমিকায় যোগী বাবু নদী জোসিয়ারের সহকারীর ভূমিকায় কালাইয়ারসন রাজগোপাল জিল্লুর স্বামীর ভূমিকায় অরন্থাই কে. ধনী শিশুর ভূমিকায় মাস্টার রে পল ধনী সন্তানের মায়ের ভূমিকায় মীনা ভেমুরি টিভি ইনস্টলেশন লোকের ভূমিকায় ইনিগো মারিভালান টিভি ইন্সটলেশন দ্বিতীয় লোকের ভূমিকায় দেবপ্রভু ফুড ডেলিভারি বয়ের ভূমিকায় অরুণপান্ডিয়ান ভারতীয় তত্ত্বাবধায়কের ভূমিকায় ভিজি কানন রাম বৈথেশ্বরন (অতিথি উপস্থিতি) চলচ্চিত্রের সঙ্গীত রচনা করেন কেবা জেরেমিয়া এবং পরে অরেঞ্জ মিউজিক তা প্রকাশ করে। তামিল ভাষার ভূতুড়ে চলচ্চিত্র ডেমন্ট কলোনি ২০১৫ সালের ২২ মে মুক্তি পায়। শ্রী থেনান্দল ফিল্মস চলচ্চিত্রেটি বিতরণ করেন। "Making of Demonte Colony: A Chat With Director Ajay GnanaMuthu"। Studentfilmer। ২৯ মে ২০১৫। ২৮ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৭।  "Demonte Colony: Arulnithi in horror film 'Demonte Colony' | Tamil Movie News - Times of India"।  "Demonte Colony: Much promise, but… - The Hindu"।  "Demonte Colony - Keba Jeremiah - Download or Listen Free - Saavn"। ১৫ মে ২০১৫। সংগ্রহের তারিখ ১০ নভেম্বর ২০১৮।  "Friday Fury-May 22"। ২৫ মে ২০১৫ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০২২।  "'Demonte Colony' on May 22"।  ইন্টারনেট মুভি ডেটাবেজে ডিমন্তি কলোনি (ইংরেজি)
মানুয়া প্যাটারা

মানুয়া প্যাটারা (ইংরেজি: Manua Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ১১০ কিলোমিটার এবং স্থানাংক ৩৫°৪৭′ উত্তর ৩২১°৪৪′ পশ্চিম﻿ / ﻿৩৫.৭৮° উত্তর ৩২১.৭৩° পশ্চিম﻿ / 35.78; -321.73﻿ (Manua Patera)। এটির নামকরণ করা হয়েছে হাওয়াইয়ান সূর্যদেবতা মানুয়ার নামানুসারে। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক এই নামটি গৃহীত হয়। মানুয়ার প্যাটারার দক্ষিণপশ্চিমে ফুচি প্যাটারা এবং পূর্ব দিকে আমাতেরাসু প্যাটারা অবস্থিত। টেমপ্লেট:GPN NASA World Wind 1.4. NASA Ames Research Center, 2007.
চট্টগ্রাম সিটি কর্পোরেশন নির্বাচন, ২০১৫

২০১৫ সালের ৩০ এপ্রিল চট্টগ্রাম সিটি কর্পোরেশনের মেয়র পদে নির্বাচন অনুষ্ঠিত হয়। এর ফলে বাংলাদেশ আওয়ামী লীগের প্রার্থী আ.জ.ম নাছির উদ্দীন বিপুল ভোটে নির্বাচনে জয়লাভ করেন। তিনি বাংলাদেশ জাতীয়তাবাদী দলের প্রার্থী পূর্ববর্তী মেয়র মোহাম্মদ মনজুর আলম প্রায় ১ লক্ষ ৭০ হাজার ভোটের ব্যবধানে পরাজিত করেন। নির্বাচন কারচুপির অভিযোগ এনে বাংলাদেশ জাতীয়তাবাদী দলের প্রার্থী ও সাবেক মেয়র মোহাম্মদ মনজুর আলম ফল প্রকাশের আগে নির্বাচন বর্জন করেন। "AL-backed AJM Nasir Uddin leads in Chittagong City Corporation mayoral polls"। bdnews24.com। সংগ্রহের তারিখ ২৭ অক্টোবর ২০১৫।  "Nasir takes over as CCC mayor"। NTVBD। সংগ্রহের তারিখ ২৭ অক্টোবর ২০১৫।
ফাল তরকারি

ফাল হচ্ছে একটি তরকারি যা ইংল্যান্ডের বার্মিংহামের একটি বাংলাদেশী মালিকানাধীন তরকারি বিতানে উদ্ভূত হয়ে জনপ্রিয়তার জন্য মার্কিন যুক্তরাষ্ট্র পর্যন্ত পৌঁছে গেছে। এটির সাথে ব্যাঙ্গালোরের চার-গ্রিলডের যথেষ্ট পার্থক্য রয়েছে। এটি রোজ পাওয়া যায় এমন তরকারির মধ্যে অন্যতম ঝাল স্বাদের খাবার, যা ভিন্দালুর চেয়েও অনেক বেশি ঝাল স্বাদের, যেটাতে অনেক ধরনের লঙ্কা মরিচ ব্যবহার করে, বা স্কচ বনেট, হাবানেরো, বা ক্যারোলিনা রিপারের মতো অতিমাত্রার ঝাল মরিচ ব্যবহার করা হয়। সাধারণত, খাবারটি একটি টমেটো-ভিত্তিক ঘন ঝোলের তরকারি এবং এতে আদা ও চাহিদামাফিক মৌরি বীজ অন্তর্ভুক্ত থাকে। ভারতীয় রেস্তোরাঁয় পাওয়া সবচেয়ে মশলাদার খাবার হিসেবে ফাল কুখ্যাতি অর্জন করেছে। ২০০৮সালে যুক্তরাজ্যের হ্যাম্পশায়ারে একটি দাতব্য প্রতিযোগিতা ক্রমবর্ধমান ঝাল স্বাদের ফাল খাওয়া প্রতিযোগীদের উপর ভিত্তি করে আয়োজন করেছিল।নিউ ইয়র্ক সিটির মানুষ বনাম খাদ্য এর সিজন-এ এর একটি পর্বে অ্যাডাম রিচম্যান ম্যানহাটনের ইস্ট লেন কারি হাউসে একটি পূর্ণ ফাল সমৃদ্ধ খাবার খাওয়ার চ্যালেঞ্জ গ্রহণ করেন। "Advice for Eating in an Indian Restaurant in Britain"। BBC h2g2। সংগ্রহের তারিখ ২০০৮-০৭-১৪।  Koh, Emily: The Phaal Challenge at Brick Lane Curry House: Spiciest Curry Ever? (The Taste of Pain), 23 June 2008. Accessed on 20 June 2021. "Curry lovers take on hottest ever dish for charity"। Southern Daily Echo। সংগ্রহের তারিখ ২০০৮-০৭-১৪।
শিক্ষা মন্ত্রণালয় (সৌদি আরব)

শিক্ষা মন্ত্রণালয় (মিনিস্ট্রি অফ এডুকেশন বা এমওই (MoE); আরবি: وزارة التعليم), পূর্বে 'জ্ঞান মন্ত্রণালয়' এবং 'জ্ঞান অধিদপ্তর হল সৌদি আরব রাজ্য দেশের প্রাথমিক, মাধ্যমিক এবং উচ্চ শিক্ষা নিয়ন্ত্রণের জন্য দায়ী সরকারি মন্ত্রণালয়। ২০১৮ সালের ২৭শে ডিসেম্বর অনুযায়ী, হামাদ বিন মোহাম্মদ আল-শেখ এই মন্ত্রণালয়ের মন্ত্রী। ফাহদ বিন আব্দুল আজিজ আল সৌদ (১৯৫৩–১৯৬২) আব্দুল্লাহ বিন সালেহ বিন ওবায়েদ (২০০৫–২০০৯) ফয়সাল বিন আবদুল্লাহ বিন মোহাম্মদ আল সৌদ (২০০৯–২০১৩) খালিদ বিন ফয়সাল আল সৌদ (২০১৩-২০১৫) আহমেদ বিন মোহাম্মদ আল ইসা (২০১৫-২০১৮) হামাদ বিন মোহাম্মদ আল-শেখ (২০১৮-বর্তমান) ২০১৮ সালের সেপ্টেম্বরে, শিক্ষা মন্ত্রনালয় এবং আরিজোনা স্টেট ইউনিভার্সিটি একে অপরের সাথে অংশীদারত্ব করে, যাতে বিল্ডিং লিডারশিপ ফর চেঞ্জ থ্রু স্কুল ইমারসন প্রোগ্রাম নামক প্রকল্প চালু করা হয় যা ২০১৯ সালের ফেব্রুয়ারি মাস থেকে শুরু হবে। "Ministry Addresses ওয়েব্যাক মেশিনে আর্কাইভকৃত ২৪ সেপ্টেম্বর ২০১৫ তারিখে." Royal Embassy of Saudi Arabia Washington, DC. Retrieved 5 November 2015. "Ministry of Education Airport Road, Riyadh 11148 " "The Minister ওয়েব্যাক মেশিনে আর্কাইভকৃত ২৮ জুন ২০১৫ তারিখে." Ministry of Education of Saudi Arabia, Higher Education. retrieved 5 November 2015. (আরবি ভাষায়) শিক্ষা মন্ত্রণালয় Ministry of Education, Higher Education (MOEHE)
চ্যানেল ওয়ান

চ্যানেল ওয়ান অথবা চ্যানেল ১ বলতে: চ্যানেল ওয়ান (কলোম্বিয়া) সেন্ট্রাল টেলিভিশন চ্যানেল ওয়ান, অল-সোভিয়েত রাষ্ট্র টেলিভিশন ও রেডিও সম্প্রচার সংস্থার বিলুপ্ত ফ্ল্যাগশিপ চ্যানেল চ্যানেল ১ (ইরান) চ্যানেল ১ (ইসরায়েল) চ্যানেল ১ (উত্তর আমেরিকান টিভি), বিলুপ্ত চ্যানেল চ্যানেল ১ (সিরিয়া) চ্যানেল ওয়ান (আলবেনিয়া) চ্যানেল ওয়ান (বাংলাদেশ) চ্যানেল ওয়ান (যুক্তরাজ্য এবং আয়ারল্যান্ড), বিলুপ্ত চ্যানেল চ্যানেল ওয়ান রাশিয়া আজতেকা উনো, ভার্চুয়াল চ্যানেল ১ ব্যবহার করার মেক্সিকোভিত্তিক টেলিভিশন সংস্থা বিএনটি ১, বুলগেরিয়া বিবিসি ওয়ান, বিবিসি এর যুক্তরাজ্যভিত্তিক ফ্ল্যাগশিপ টেলিভিশন চ্যানেল আরটিই ওয়ান, আরটিই এর আয়ারল্যান্ডভিত্তিক ফ্ল্যাগশিপ টেলিভিশন চ্যানেল টিএফ১, টিএফ১ গ্রুপের ফ্রান্সভিত্তিক ফ্ল্যাগশিপ টেলিভিশন চ্যানেল এনপিও ১, নেদারলানতসা পুবলিকা অমরুপ এর নেদারল্যান্ডভিত্তিক ফ্ল্যাগশিপ টেলিভিশন চ্যানেল সি১ টেলিভিশন (চ্যানেল), মঙ্গোলিয়া দুবাই ওয়ান, মধ্যপ্রাচ্য এবং উত্তর আফ্রিকা এনওয়াই১, নিউ ইয়র্কের একটি চ্যানেল ওয়ান (অস্ট্রেলিয়ান টিভি চ্যানেল) ওয়ান (কানাডীয় টিভি চ্যানেল) ওয়ান (জার্মান টিভি চ্যানেল) ওয়ান (মাল্টীয় টিভি চ্যানেল) চ্যানেল ওয়ান নিউজ, যুক্তরাষ্ট্রের একটি স্কুল টেলিভিশন অনুষ্ঠান চ্যানেল ওয়ান (ব্যান্ড), একটি আয়ারল্যান্ডভিত্তিক রক ব্যান্ড চ্যানেল ওয়ান স্টুডিওস, জামাইকার কিংস্টনে একটি রেকর্ডিং স্টুডিও চ্যানেল ওয়ান, হুয়ান অ্যাটকিন্সের দুটি টেকনো গানের ব্যবহারিত নাম যুক্তরাষ্ট্রের চ্যানেল ১ ব্র্যান্ড করা টেলিভিশন কেন্দ্র যুক্তরাষ্ট্রের ভার্চুয়াল চ্যানেল ১ টেলিভিশন কেন্দ্র টিভি১ (দ্ব্যর্থতা নিরসন), টিভি ওয়ান এবং টিভিওয়ান অন্তর্ভুক্ত আছে ১টিভি (দ্ব্যর্থতা নিরসন) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।